পরবর্তী গ্রীষ্মে বোলার হিসেবে সকলের সমীহের পাত্রে পরিণত হন তিনি। ১৯১৩ সালে ইয়র্কশায়ারের পক্ষে সহস্রাধিক রান সংগ্রহের পাশাপাশি ১৫৮ উইকেট দখল করেন। ঐ মৌসুমে প্রথম-শ্রেণীর খেলায় ১৮১ উইকেট লাভ যে-কোন বোলার তুলনায় শীর্ষে ছিল। ১৯১৪ সালে ব্যাট হাতে তেমন সফলতার মুখ দেখেননি। ১৯১৩ সাল থেকে বোলিংয়ের দিকে মনোনিবেশ ঘটাচ্ছিলেন। ব্যাটিংয়ের ন্যায় সুকঠোর পরিশ্রমী কার্যে তিনি অংশ নিতে চাননি।

ইয়র্কশায়ারের পক্ষে ১৮ রান গড়ে ১৪১ উইকেট পান। মারমুখী ব্যাটসম্যান হলেও বোলার হিসেবেই তিনি খ্যাতির শিখরে আরোহণ করেন। স্বাভাবিক, সহজাত ভঙ্গীমায় পিচে পড়া মাত্রই আঘাত হানতেন।

১৯১৩ সালে প্লেয়ার্সের পক্ষে লর্ডসে খেলার জন্য মেজর বুথ মনোনীত হন। আগস্ট, ১৯১৪ সালে উপর্যুপরী দুই খেলায় তিনি ও ড্রেক অপরিবর্তিত অবস্থায় ব্রিস্টলে গ্লুচেস্টারশায়ারকে ৯৪ ও ৮৪ রানে গুটিয়ে দেন। ওয়েস্টন-সুপার-মেয়ারে সমারসেটকে ৪৪ ও ৯০ রানে অল-আউট করেন। তবে শেষের খেলার দ্বিতীয় ইনিংসে বিরল অভিজ্ঞতা অর্জন করেন। তিনি কোন উইকেট লাভে সক্ষম হননি ও ড্রেক ৩৫ রান খরচায় সবকটি উইকেট লাভে সক্ষমতা দেখান।

ইয়র্কশায়ারের পক্ষে ১৪৪ খেলায় অংশ নিয়ে ২২.৬৫ গড়ে ৪,২১৩ রান ও ১৮.৮৯ গড়ে ৫৫৬ উইকেট পান। ক্রিকেট মাঠ ও মাঠের বাইরে বেশ জনপ্রিয় ব্যক্তিত্ব ছিলেন তিনি।

আন্তর্জাতিক ক্রিকেট
প্রারম্ভিক জীবন
কাউন্টি ক্রিকেটে অংশগ্রহণ
জীবনাবসান